Per Berge

Per Berge (født 4. september 1932 i Trondheim) er en norsk kjemiingeniør og politiker (Ap). Han var Trondheims ordfører fra 1985 til 1989.

Han var medlem av Trondheim bystyre fra 1976 og medlem av formannskapet fra 1980. I 1982 ble han kommunalråd med ansvar for kommunale ansettelser og lønnspolitikk i administrasjonsutvalget. I 1984 ble han varaordfører, og i 1985 ordfører. Det var i 1985/1986 at Berge med støttespillere i kommunen, forskningsmiljøet og næringslivet begynte å bygge Trondheims merkevare som «teknologihovedstaden». Messehallen Nidarøhallen og konserthuset Olavshallen ble også bygget i hans ordførerperiode. Etter valget i 1987 ble Berge gjenvalgt som ordfører på Arbeiderpartiet, Venstre og Bylistas stemmer. Trikkesaken ble den utløsende årsaken til bruddet mellom Arbeiderpartiet og Bylista høsten 1989. Foran valget i 1991 ble ikke Berge renominert som Arbeiderpartiets ordførerkandidat. 

Berge var ansatt som ufaglært kjemiingeniør ved Institutt for uorganisk kjemi ved NTH. Han var også formann i Norsk Tjenestemannslags landsforening for universiteter og høgskoler. Etter at han gikk av som ordfører, var Berge ansatt som samfunnskontakt for NTH/NTNU frem til han avgikk med alderspensjon.

Han ledet senere eldrerådet i kommunen og Sør-Trøndelag fylkeskrets av Norsk Pensjonistforbund.

Referanser 

Ordførere i Trondheim
Ap-ordførere i Sør-Trøndelag
Norske kjemiingeniører
Personer fra Trondheim kommune